Projektas

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2015 M. VASARIO 23 D. SPRENDIMO** **NR. 5TS-1472 „DĖL LAZDIJŲ RAJONO SAVIVALDYBĖS BŪSTO FONDO SĄRAŠO PATVIRTINIMO“ PAKEITIMO**

2018 m. rugsėjo 6 d. Nr. 34-1436

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba nusprendžia:

1. Pakeisti Lazdijų rajono savivaldybės būsto fondo sąrašą, patvirtintą Lazdijų rajono savivaldybės tarybos 2015 m. vasario 23 d. sprendimo Nr. 5TS-1472 „Dėl Lazdijų rajono savivaldybės būsto fondo sąrašo patvirtinimo“ 1 punktu, ir pripažinti netekusiu galios II skyriaus ,,Socialinis būstas“ 4 punktą.

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Rimvydas Kupstas

2018-09-05

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2015 M. VASARIO 23 D. SPRENDIMO NR.** [**5TS-1472**](http://10.103.1.4:49201/aktai/Default.aspx?Id=3&DocId=34679) **„DĖL LAZDIJŲ RAJONO SAVIVALDYBĖS BŪSTO FONDO SĄRAŠO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2018-09-05

Lazdijai

Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2015 m. vasario 23 d. sprendimo Nr. [5TS-1472](http://10.103.1.4:49201/aktai/Default.aspx?Id=3&DocId=34679) „Dėl Lazdijų rajono savivaldybės būsto fondo sąrašo patvirtinimo“ pakeitimo“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

***Šio sprendimo projekto tikslas*** – pripažinti netekusiu galios Lazdijų rajono savivaldybės būsto fondo sąrašo, patvirtinto Lazdijų rajono savivaldybės tarybos 2015 m. vasario 23 d. sprendimu Nr. [5TS-1472](http://www.infolex.lt/lazdijai/Default.aspx?Id=3&DocId=34679) „Dėl Lazdijų rajono savivaldybės būsto fondo sąrašo patvirtinimo“ pakeitimo“ II skyriaus ,,Socialinis būstas“ 4 punktą.

***Kaip šiuo metu yra sprendžiami projekte aptarti klausimai*** – Pripažinti netekusiu galios II skyriaus ,,Socialinis būstas“ 4 punktą, kadangi butas Nr. 9, esantis Lazdijų m. Seinų g. 18, Lazdijų rajono savivaldybės administracijos direktoriaus 2018 m. rugsėjo 5 d įsakymu Nr. [10V-764](http://10.103.1.4:49201/aktai/Default.aspx?Id=3&DocId=48773) ,,Dėl nekilnojamojo turto pripažinimo nereikalingu ir netinkamu naudoti“ pripažintas netinkamu (negalimu) naudoti. Lazdijų rajono savivaldybei nuosavybės teise priklausantis nekilnojamasis turtas – butas su bendrojo naudojimo patalpomis bus įtrauktas į viešame aukcione parduodamų Lazdijų rajono savivaldybės nekilnojamojo turto ir kitų nekilnojamųjų daiktų sąrašą. Nuo 2018-09-03 butas yra pripažintas avariniu ir įtrauktas į Nekilnojamojo turto registro centrinį duomenų banką.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** *–* priėmus šį Lazdijų rajono tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** - dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Ekonomikos skyriaus vyr. specialistas Rimvydas Kupstas.

Ekonomikos skyriaus vyr. specialistas Rimvydas Kupstas